OpenLLM-France/wikimedia huggingface dataset:
# Corfinio

Corfinio zo ur gumun eus Italia – e proviñs L'Aquila, en Abruzzo.
# Coribe

Coribe zo ur gêr eus kornôg stad Bahia e Brazil, ha 14 301 a dud enni e 2010.
# Corieltauvi

Corieltauvi (anvet ivez Coritani) zo anv ur bobl vrezhon c'halloudus a veve e reter Enez Vreizh, a-raok donedigezh ar Romaned.
Julius Caesar en e skridoù ne ra ket anv anezho. Moarvat ne voe ket enebet kalz ganto ouzh an aloubadeg roman. Goude-se e teuas o bro da vezañ unan eus keodedoù roman Britannia, al lodenn eus Enez Vreizh aloubet gant ar Romaned.
Bevañ a raent en ur vro a zo aet d'ober kontelezhioù Lincolnshire, Leicestershire, Nottinghamshire, Derbyshire, Rutland ha Northamptonshire. En-dro dezho e oa ar pobloù-mañ : Brigantes en hanternoz, Cornovii er c'hornôg, Dobunni ha Catuvellauni er c'hreisteiz, hag Iceni er reter. Ratae Corieltauvorum e oa anv o c'hêr-benn, el lec'h m'emañ Leicester bremañ.
Ganto e veze skoet moneiz, ha moarvat e voent unan eus ar pobloù kentañ en Enez Vreizh oc'h ober. Er bloavezh 2000 e voe kavet ur bern 5 000 pezh aour hag arc'hant, oberiet ganto, e-kichen Hallaton, e Leicestershire.

## Anv

Rivet & Smith :
* Ptol. II, 3, 11 : Κοριτανοί > CORITANI
* Ravenna 106$_{47}$ : RATE CORION
- "Ravenna's form seems to have arisen from an abbreviation on a map, presumably for *Rate Coritanorum" / War seblant, ar stumm bet roet gant Ravenna a zo deut diwar un diverradenn war ur gartenn diouzh *Rate Coritanorum.
M.-N. Bouillet, evit Leicester : *Ratae Coritanorum
*Corieltauvi & Corieltauvorum n'int nemet martezeadennoù. Daveoù a vank.

## Notennoù

* ↑ Tomlin, R S O (1983). "Roman Leicester, a Corrigendum: For Coritani should we read Corieltauvi?". Transactions of the Leicester Archaeological and Historical Society 48
# Cori

Cori a zo ur gumun eus Italia e proviñs Latina, e rannvro Lazio.
# Corfitz Ulfeldt

Corfits Ulfeldt (10 Gouhere 1606 – 20 C'hwevrer 1664) a oa ur politiker danat (den a stad a lavared en amzer-hont) mab d'ar c'hañseller Jacob Ulfeldt. Kaset e voe d'ober e studi d'an estrenvro, ur bloavezh a dremenas gant Cesare Cremonini e Padova, ha distreiñ d'e vro e 1629.

## War hent ar galloud

En 1637 e timezas Ulfeldt da Leonora Christina (1621–1698), merc'h d'ar roue Christian IV Danmark, a oa prometet dezhañ abaoe he nav bloaz.
Ulfeldt a oa un den debret gant ar c'hoant uhelaat e lez Denmark, tost d'e wenneien, divezh ha dizenor. Kiriek e voe d'ar faezhadenn e Brezel Sveden, etre 1643 ha 1645, ha pa voe sinet Feur-emglev Brömsebro e savas tabut bras etre ar Roue hag eñ. Daoust da se ne voe ket kaset Ulfeldt kuit.
E Kerzu 1646 e voe kaset da gannad da Den Haag, ma tispignas forzh arc'hant. Pa zistroas da Zanmark e miz Gouhere 1647 e kavas ar roue fuloret ruz. Harpet e voe Ulfeldt gant ar Rigsråd hag an uhelidi.
# Bukan

Bukan (بوکان Bukān en perseg ; Bokan en kurdeg) zo ur gêr vras e gwalarn Iran. Annezet eo gant 180 000 a dud (e 2013). Pennlec'h proviñs Azerbaidjan ar C'hornôg eo Bukan.
# Bulan

Bulan (elan e hendurkeg) a oa ur roue kazar, brudet evit bezañ lakaet e bobl da zont da vezañ Yuzevien e-tro ar bloavezhioù 740.
# Bularros

Bularros zo ur gumun eus Spagn, e proviñs Ávila, en Kastilha ha León.
# Bukavu

Bukavu zo ur gêr e reter Republik Demokratel Kongo, pennlec'h proviñs Sud-Kivu, war ribl mervent lenn Kivu.
Savet e voe e 1901 gant an drevadennerien velgiat hag anvet Costermansville etre 1927 ha 1953. E 1967 e c'hoarvezas un emgann etre soudarded katangat ha goprsoudarded european a-enep soudarded Mobutu. E Bukavu hag en trowardroioù e voe graet torfedoù brezel, gwalloù ha lazhadegoù etre 1996 ha 2004 da vare brezelioù Kongo.
# Bulawayo

An eil kêr vrasañ eus Zimbabwe eo Bulawayo, goude ar gêr-benn Harare. Bez' eo ivez pennlec'h proviñs Norzh Matabeleland, unan eus dek proviñs Zimbabwe ha kêr vrasañ ar rannvro anvet Matabeleland. Emañ war lez ar stêr Matsheumlope e mervent ar vro.
Bulawayo eo kreizenn c'hreantel bennañ Zimbabwe. Eno emañ penngreizenn hentoù-houarn ar vro. Poblet e oa gant 653 337 a dud e 2012.

## Liammoù diavaez

* (en) Bulawayo Publicity Association
a vo kavet e Wikimedia Commons.
# Doareoù te

Bez ez eus kantadoù a zoareoù te, diforc'het dre o orin hag o prienterezh. Ar re bouezusañ a zo :

## Te India

* Te Darjeeling
* Te Asam
* Te Terai
* Te Dooars
* Te Kangra
* Te Sikim
* Te Nilgiri

## Te Sina

* Lapsang Souchong
* Keemun
* Pu Erh
* Yin Zhen

## Te Japan

* Gyokuro
* Bancha
* Kukicha
* Sencha
* Macha
* Gemaicha

## Te broioù arall

* Te Kenya
* Te Viet Nam
* Te Nepal
* Te Kernev-Veur

## Gwelet ivez

Te
# Doare-skrivañ KLT

An doare-skrivañ KLT a oa bet implijet evit skrivañ brezhoneg etre 1908 ha deroù ar bloavezhioù 1950. Ne vez ket graet gantañ ken abaoe an amzer-se met chomet eo an anv KLT, implijet n'eus forzh penaos a-wechoù.

## Istor

E 1908 e oa bet un toullad skrivagnerien vrezhonek, bodet en Emglev ar skrivagnerien, oc'h en em glevout diwar-benn ar reolennoù da skrivañ ar yezh en un doare a vefe unvan evit brezhoneg Leon, Kerne ha Treger, alese an anv KLT.
Degemeret e oa bet ar reolennoù reizhskrivañ-se gant ar braz eus an dud a skrive brezhoneg en teir bro-se, ar re a embanne levrioù ha kelaouennoù enno. Sinet e oa an emglev gant an dud-mañ : Frañsez Vallée, Emil Ernod, Louis Le Clerc (Kloareg ar Wern), Yann-Vari Perrot, Koroller, Erwan ar Moal, Aogust Bocher, Caurel, Klaoda ar Prad, Jos ar Braz (Dirlem), anvioù meneget e Grammaire bretonne du dialecte de Tréguier, gant Louis Le Clerc, diwar pennadoù eus ar sizhunieg Kroaz ar Vretoned .
Skignet e voe an doare-skrivañ KLT gant Frañsez Vallée hag e gelaouenn Kroaz ar Vretoned, met implijet e voe ivez gant an darn vrasañ eus ar c'helaouennoù all embannet e broioù Leon, Kerne ha Treger etre an daou vrezel-bed, evel Gwalarn pe Feiz ha Breiz. Ne oa nemet ar skrivagnerien wenedek a oa chomet e-maez an emglev-se hag a gendalc'he d'ober gant un doare-skrivañ dibar d'ar gwenedeg.
E dibenn ar bloavezhioù 1930 e krogas skrivagnerien zo, evel Langleiz, da glask unvaniñ an doareoù-skrivañ KLT ha gwenedek, evit kaout un doare-skrivañ hepken evit an holl vrezhonegoù. N'eo nemet e 1941 e voe tizhet an emglev ha degemeret an doare-skrivañ peurunvan.

## Nevez-flamm: "Komz KLT"

Abaoe un toullad bloavezhioù e vez graet KLT a-wechoù ivez eus kement tamm brezhoneg a vez komzet e-maez Bro-Wened, gant Gwenedourien zo hag a sell ouzh rannyezhoù ar broioù brezhonek all evel pa vijent unvan, pa n'int ket. Ar weledigezh-se a vez skignet ivez en abadennoù skinwel zo.
Koulskoude n'hall an anv KLT bezañ nemet anv un doare-skrivañ : biskoazh n'eo bet unanet doareoù-komz Kerne, Leon ha Treger, hep ankouaat Goueloù.

## Pouez-mouezh KLT

A-wechoù e vez graet anv eus "taol-mouezh KLT", da lavaret eo, al lodenn eus ar brezhonegva ma vez pouezmouezhiet ar gerioù war ar silabenn eildiwezhañ, ar pezh a c'hoarvez e Leon a-bezh, e Treger a-bezh (war-bouez nebeut), hag ul lodenn vras eus Kernev.
Koulskoude, ma'z eo unvan a-walc'h dre vras an taol-mouezh en dachennad-se, ez eus un toullad diforc'hioù bihan en diabarzh, da skouer:
* en ul lodenn vat eus Treger ne vez ket taolmouezhiet ar ger ket, met ar silabenn a-raok, pa vez taolmouezhiet bep tro e Leon
* taolmouezhiet e vez an trede silabenn diwezhañ alies e kornioù zo (Pelem ha tro-war-dro), evel er ger brezhoneg ([‘brεznεk]),
* gerioù unsilabennek evel moan a vez divsilabennek e Leon.

## Notennoù

* ↑ Pajennoù 223-234, trede embannadur. Adembannet e 1986 gant Ar Skol vrezoneg - Emgleo Breiz.
* ↑ Job Jaffré, e-barzh Etrezomp e brezhoneg, 1974-1975, er bajenn 128, a gomz eus brezhoneg KLT (sic)
* ↑ Abadennoù Ken tuch', kenskrivet gant Goulwena An Henaff

## Gwelit ivez

+ Doareoù-skrivañ ar brezhoneg
# Doare (yezhoniezh)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
War dachenn ar yezhoniezh e c'heller implijout an termen doare evit komz eus traoù disheñvel:
* Doare-verb (saoz.: mood)
* Modelezh yezhadurel (saoz.: modality)
# Doare distagañ a eil renk

Er yezhoniezh e vez implijet an termenoù doare distagañ a eil renk ha lec'h distagañ a eil renk (saoz.: secondary articulation) war dachenn ar fonetik hag ar fonologiezh evit komz eus kensonennoù kendistaget gante un eil doare distagañ pe un eil lec'h distagañ ouzhpenn an doare distagañ pennañ.
Gwanoc'h eo an doareoù/lec'hioù distagañ dre dostaat evit an doareoù/lec'hioù distagañ pennañ livet gant an eil doare distagañ-se kentoc'h evit bezañ levezonet na pouezet warnañ hag abalamour da se e vez komzet eus doareoù/lec'hioù distagañ "a eil renk", da skouer ar gensonenn dre serriñ drekstaon divouezh gweuzet a zo e lec'h distagañ pennañ hini ur gensonenn dre serriñ, livet an doare distagañ pennañ-se gant al lec'h distagañ a eil renk, da lâret eo ar gweuzadur rak klevet e vez evel un doare "k" gant un distagadur ispisial.
En tu all avat pa gomzer eus kensonennoù kendistaget par-ha-par e kaver daou doare/lec'h distagañ pennañ war un dro, ken pouezus an eil hag egile, da skouer ar gensonenn gweuz-drekstaon, ganti da lec'hioù distagañ pennañ an drekstaon hag an diweuz.
Meur a doare/lec'h distagañ a eil renk ez eus, en o zouez ar re implijetañ-mañ :

## Doareoù distagañ a eil renk

       Friadur, d.s. boundoueg [ṽ]
       C'hwezhadur, d.s. hindeg [tʰ]

## Lec'hioù distagañ a eil renk

       Gweuzadur, d.s. brezhoneg [gʷ]
       Staonekadur, d.s. ruseg hag iwerzhoneg)
       Drekstaonekadur, d.s. saozneg ha portugaleg /l/ e diwezh ur ger >)
       Gourlañchennekadur, d.s. ar c'hensonennoù stambouc'hus en arabeg).

## Gwelit ivez:

* Doare distagañ
* Kendistagadur
* Staonekadur
* Drekstaonekadur
* C'hwezhadur
* Gweuzadur
* Gourlañchennekadur
* Friadur
# Doareer

Ur rummad gerioù eo an doareer pe ger-termeniñ (saoz. determiner), a dalvez da resisaat kementad pe da didermeniñ un anv-kadarn. Meur a doare doreer resis a zo:
* gerioù-mell
* gerioù-kementiñ
* gerioù diskouezañ
* raganvioù-perc'hennañ
Peurliesañ, er yezhoù indezeuropek e vez implijet doareerioù distag a reer stagadennoù oute, da lâret eo gerioù distag ha n'int ket kengerioù lakaet pe e penn pe, raloc'h, e dibenn un anv-kadarn pe ur rannfrazenn anv. Yezhoù zo avat a ra kentoc'h gant kengerioù, dreist-holl lostgerioù evel e svedeg, da skouer :
    bok « levr » > boken « al levr »

## Doareerioù ar brezhoneg

* gerioù-mell: an; al; ar (strizh) , un; ul; ur (amstrizh)
* gerioù-kementiñ: pep, nebeut, kalz, meur a...
* raganvioù-perc'hennañ: ma, da, e, he, hon/hol/hor, ho, o
* gerioù diskouezañ: -mañ, -se, -hont,

## Gwelet ivez

* Anv-kadarn
* Ger-mell
# Doberdò del Lago

Doberdò del Lago a zo ur gumun eus Italia e proviñs Gorizia e rannvro emren Friuli-Venezia Giulia hag a oa e proviñs Gorizia a-raok 2018.
# Doare-sujañ

Er yezhadur, hag er yezhoniezh, e vez implijet an termen doare-sujañ evit komz eus an doareoù-verb pennañ a dalvez, en un islavarenn, da zeskrivañ un ober pe un darvoud nann-gwirvoudel hervez an hini a zo o komz : het, fromad, gallusted, barnadenn, redienn, pe un ober n'eo ket c'hoarvezet c'hoazh.
Komzet e vez eus an doare-sujañ e brezhoneg evit lavarout n'eus ket anezhañ peurvuiañ.
A-wechoù avat e vez graet doare-sujañ (e-lec'h doare-gourc'hemenn) eus ar merkoù personel -et hag -ent.
Hervez Jules Gros e ranker gwelout talvoudegezh un doare-sujañ e merkoù an amzer-da-zont er skouerioù-mañ) :

## Notennoù

* ↑ Trésor du Breton Parlé 1/13
# Doare distagañ

Er yezhoniezh e vez implijet an termen doare distagañ (saoz.: manner of articulation) war dachenn ar fonetik hag ar fonologiezh evit komz eus an doareoù disheñvel zo da broduiñ ur gensonenn hervez fonetik an distagañ.
Setu roll ar an doareoù distagañ pennañ:
Dre fri:
Leusket vez da dremen an aer dre ar fri hepken, dre serriñ ar genoù, d.s. /m/, /n/
Dre serriñ:
Mont war gresk er genoù a ra gwask an aer o tont eus ar skevent pa vez stanket anezhañ penn-da-benn dre dostaat betek serriñ elfenn fonadur evel an dent hag ur weuz, an diweuz, kein an teod hag ar staon, d.s. /p/, /b/. Bez' e c'hellont bezañ tarzhus pe get, hervez an doare da leuskel nerzh ar gwask da vont kuit, pe d'un taol (kensonenn darzh) pe tamm-ha-tamm (kensonenn didarzh)
Dre daravat:
Tostaet e vez div elfenn fonadur an eil diouzh eben hep o serriñ penn-da-benn evit leuskel an aer da dremen etreze. Damharzet e vez memestra red an aer en ur dremen, setu ma ra trouz hag e sav ur sonenn diwarnañ, d.s. /f/, /s/.
Dre fic'hal:
Kregiñ a reont evel kensonennoù dre serriñ ha mont war-lerc'h evel kensonennoù dre c'hwezhañ, d.s. /tS/, /dZ/.
Dre dostaat
Damserret e vez an organoù fonadur met nebeutoc'h c'hoazh evit gant ar c'hensonennoù dre c'hwezh. N'eus tamm frotadur evbet neuze rak ne vez ket harzet red an aer, d.s. /w/, /r/. Dre ma n'eus tamm frotadur ebet gant red an aer e vez graet hantervogalennoù ha hantergensonennoù anezhe.
A-gostez:
Kensonennoù dre dostaat ispisial eo ar re-mañ. Graet e vezont dre tostaat kostezennoù an teod ouzh mogerioù ar genoù, d.s. /l/
Dre stlakat:
Skoet pe lopet e vez ur wezh dre serriñ ha digeriñ diouzhtu war-lerc'h red an aer o tont eus ar skevent.
Dre froumal':
N'eo ket ur wech met meur a wech e vez skoet buan-ha-buan, ds. er spagnoleg 'carro'.
Dre strakal:
Kensonennoù stokus ispisial eo ar re-mañ. Gante e vez produet kresk gwask and aer hag an tarzh kreñv a deu war-lerc'h e-barzh ar genoù dre serriñ an hogedenn ha n'eo ket gant al lien-kig evel boaz. Kavet e vez seurt sonennoù e yezhoù evel an amhareg.
Dre entarzhañ:
Kensonennoù stokus ispisial eo ar re-mañ ivez. Kaset e vez an aer da redek en tu gin dre lakaat an hogedenn da vont war izelaat. Kavet e vez seurt sonennoù e meur a yezh en Afrika.
Klikoù:
onennoù ispisial eo ar re-mañ kavet dreist-holl er yezhoù Khoi-San e Su Afrika. Kavet e vezont ivez e yezhoù afrikanat all evel ar zouloueg pe ar xhosaeg dre al levezon gant ar yezhoù-se. Damheñvel eo ouzh an trouz a reer evit lakaat ar c'hezeg da vont war-raok.

## Gwelit ivez:

* Lec'h distagañ
* Kensonenn
# Dora the Explorer

Dora the Explorer a zo ur abadenn skinwel tresadennoù-bev stadunanat evit ar vugale.
# Dora di Bardonecchia

An Dora di Bardonecchia zo ur stêr verr en Alpoù, adstêr d'an Dora Riparia er Val Duèira e-kichen Torino, e Piemonte, en Italia.
# Dor

Un nor (dor en unander, dorioù pe dorozioù, dorojoù, dorejoù el liester) a zo ur banell staget war un tu pe riklus lakaet war un toull war ur voger pe ur speur. Heloc'h eo an dorioù evit an tremen, met gallout a reont bezañ serret da herzel an dud da vont war an tu ma klasker lakaat anezhañ e surentez. Kavet e vez an dorioù kazi e pep rann eus ar bed ha lakaet e pep seurt a savadurioù, en tiez koulz hag ar savadurioù a bep seurt. Da skouer e c'heller kavout dorioù e tourioù teknikel, kirri heloc'h, armelioù, kaelioù, ribouloù, etc...
Abegoù evit digor un nor :
* tremen an dud, al loened hag an traezennoù
* avelerezh
Abegoù evit serriñ un nor :
* herzel an aer diavaez ha diabarzh mont tre ken e c'heller tommañ pe yenañ un egor klos
* chom e prevez ha kontroliñ an tremen
* herzel an trouz mont tre
* herzel an tan mont pelloc'h pa vez un tan-gwall oc'h ober e reuz

## Dorojoù a bep seurt

* dor-borzh
* dor-brenestr
* dor-dal
* dorikell
* dor-volz
* dor-winterez, a zo porzh-gwint ivez war ur c'hreñvlec'h.

## Porzh

* Perzhier (liester porzh) a veze gwechall, ha n'eo ket dorojoù, da vont tre er c'hêrioù mogeriet.
* Rederezed a veze graet eus dorioù ar gwele kloz, hervez TBP 2 Jules Gros (pajenn 437).

## Troioù-lavar

* Prennañ un nor a veze graet gwechall gant un tamm prenn. Hiriv e e talv kement hag alc'hweziañ un nor, hag e vez graet gant un alc'hwez.
* Toull an nor: damheñvel ouzh an treuzoù
** Chom e toull an nor, a zo chom hep mont pe dont en ti.
*** met er c'hrennlavar Brud vat a chom e toull an nor e talv kement ha chom hep mont pelloc'h eget toull an nor.
* Na gaout dorejoù war e holl doulloù a dalv kement ha bezañ re hir e deod , kaozeal re, chom hep tevel pa vez ret.

## Distagadur

Hervez a lenner e TBP 2 Jules Gros (pajenn 278) e vez distaget t e-lec'h d en droienn: ur gozh dor gozh.
a vo kavet e Wikimedia Commons.
# Dora Riparia

An Dora Riparia (Dueira en okitaneg) zo anv ur stêr en hanternoz Italia, e Piemonte, adstêr d'ar Po war e lez kleiz, ha 125 km hed dezhi.

## Gerdarzh
### Dora

Eus anv latin ar stêr, Duria minor, en enep da Duria major (an Dora Baltea). Un dourredenn eo dòira e piemonteg. Dreist al latin e teu dora eus ur wrizienn indezeuropek *dura / duria, a zo paot en Europa (gwelit anv ar stêr Douro e Portugal), er broioù keltiek dreist-holl. Tabut zo avat a-zivout orin keltiek ar ger.

### Riparia

Dont a ra eus anv ar froud Ripa, andon bennañ ar stêr Dora Riparia.

## Adstêrioù
### Lez kleiz

* Dora di Bardonecchia (diwar kember ar Rio di Valle Stretta hag an Torrente di Rochemolles e Bardonecchia hag echu en Oulx).
* Cenischia (diwar ar Moncenisio hag en em daol en Dora Riparia e Susa).
* Rio Prebec (deuet eus ar Grand'Uia , adstêr d'an Dora Riparia er frazione Vernetto e Chianocco).
* Torrente Gravio (eienet e-kichen ar Punta Lunella hag adstêr e Condove).
* Torrente Sessi (eienet e Monte Civrari, er reter d'ar Colombardo, adstêr e Caprie).
* Torrente Messa (eienet war ar Monte Civrari, er c'hornôg d'ar Colle del Lys adstêr e Avigliana).

### Lez dehoù

* Torrente Ripa (eienet war ar menez Gran Queyron, er Valle Argentera hag a gember gant an torrente Thuras e Bousson, ur rann eus ar Cesana), a ya da ober an Dora Riparia goude ar c'hember gant ar Piccola Dora, "an Dora Vihan".
* Torrente Thuras (eienet war ar c'h- Colle di Thuras, hag a en em daol en Torrente Ripa e Bousson, ur rann eus ar Cesana).
* Rio Gerardo (eienet er c'h- Colle del Sabbione, a gember gant an Dora Riparia e Bussoleno).
* Torrente Gravio (eienet er c'h Conca Cassafrera da gemberiñ er Villar Focchiardo).
* Rio Scaglione (eienet er Vallone degli Adretti er Parco naturale Orsiera - Rocciavrè).

## Notennoù

* ↑ (la) Gaffiot. Kavet : 21-02-2021.
* ↑ (it) Dizionario di toponomastica — Stori e significato dei nomi geografici italiani, Torino, UTET, 2006, p. 296 (ISBN 978-88-02-07228-9)
# Dor Ishtar

An Nor Ishtar a oa unan eus eizh dor Babilon, savet e 580 kt JK dre urzh ar roue Naboukadnesar II.
# Dora Baltea

An Dora Baltea (italianeg), pe Doire baltée (e galleg, stumm ofisiel e Traoñienn Aosta), Djouiye en arpitaneg Traoñienn Aosta, Deura Bàotia e piemonteg, zo anv ur stêr 160 km en hanternoz Italia. Adstêr eo d'ar Po war e lez kleiz, ha redek a ra dre Draoñienn Aosta hag e Piemonte.
* An Dora Baltea e Rondissone
* An Dora Baltea en Ivrea

## Gerdarzh

Eus anv latin ar stêr, Duria minor, en enep da Duria major (an Dora Baltea) e teu Dora. Un dourredenn eo dòira e piemonteg. Dreist al latin e teu dora eus ur wrizienn indezeuropek *dura / duria, a zo paot en Europa (gwelit anv ar stêr Douro e Portugal), er broioù keltiek dreist-holl. Tabut zo avat a-zivout orin keltiek ar ger.

## Notennoù

* ↑ (la) Gaffiot. Kavet : 21-02-2021.
* ↑ (it) Dizionario di toponomastica — Stori e significato dei nomi geografici italiani, Torino, UTET, 2006, p. 296 (ISBN 978-88-02-07228-9)
# Dora Leal

Dora Leal a zo bet ganet e 1984 e Portugal.
C'hoarierez echedoù portugalat.
He renk Elo uhelañ a voe 2 081.
2 027 edo he renk Elo d'ar 1añ a viz Ebrel 2011 .

## Notennoù ha daveoù

* ↑ He fichenn FIDE
# Ben Stein

Benjamin Jeremy Stein, anavezetoc'h evel Ben Stein, ganet e Washington D.C., e Stadoù-Unanet Amerika, d'ar 25 a viz Du 1944, a zo un aktour hag ur fentigellour stadunanat.
# Benahadux

Benahadux a zo ur gumun e proviñs Almería en Andalouzia, e Spagn.
# Benalmádena

Benalmádena zo ur gumun eus Spagn, e kornôg proviñs Málaga en Andalouzia.
# Ben Vautier

Benjamin Vautier, pe Ben, a oa un arzour ar gweled gall ha suis, bet ganet d'an 18 a viz Gouere 1935 e Napoli ha marvet d'ar 5 a viz Even 2024 e Nisa. Mab-kuñv d'al livour suis Benjamin Vautier (1829–1898) e oa.
Brudet e voe kerkent ha dibenn ar bloavezhioù 1960, a-drugarez d'e « skriturioù » peurgetket, displeget e doareoù a bep seurt. Un arzour goude-modern anezhañ, emezelañ a reas el luskad Fluxus goude endevout kejet ouzh an arzour George Maciunas e Londrez e miz Here 1962.
Difenn a rae ar minorelezhioù en holl vroioù, a-du e oa gant Okitania dieub ha Tibet dieub, da skouer.
Diskouezet eo e oberennoù en ur bern mirdioù ha dastumadoù dre ar bed, en o zouez e Mirdi Arz Modern New York (MOMA) ha Kreizenn Georges Pompidou e Pariz. Savet e voe un diskouezadeg vras anezhañ e 2022 gant Mirdi Skol-veur Arz a Vremañ Mec'hiko.

## Liammoù diavaez

* (fr) Liammoù ofisiel
* (en) Mortuaj e The Guardian gant Marcus Williamson.
# Benabar

Bruno Nicolini pe Benabar a zo ur c'haner hag ur sonaozour gall bet ganet d'ar 16 a viz Mezheven 1969 e Thiais (Bro- C'hall).

### Pladennoù

* 1997 : La p'tite monnaie
* 2001 : Bénabar
* 2003 : Les risques du métier
* 2004 : Live au grand rex
* 2004 : Madame Edouard ( Bande original du film)
* 2005 : Reprise des négociations
* 2006 : Le lièvre de Vatanen ( Bande original du film)
* 2007 : Best Of
* 2008 : Infréquentable
* 2009 : Incognito ( Bande oroginal du film)

### Singles

* 2008 : L'effet Papillon
* 2008 : Infréquentable
# Benadalid

Benadalid zo ur gumun eus Spagn e proviñs Málaga.
# Benacazón

Benacazón zo ur gumun e Spagn e proviñs Sevilla, en Andalouzia.
# Benahavís

Benahavís zo ur gumun eus Spagn, e kornôg proviñs Málaga en Andalouzia.
# Benalauría

Benalauría zo ur gumun eus Spagn, e kornôg proviñs Málaga en Andalouzia.
# Cunardo

Cunardo zo ur gumun en Italia, e proviñs Varese, e rannvro Lombardia.
# Cunico

Cunico zo ur gumun en Italia e proviñs Asti, e rannvro Piemonte.
# Cundinamarca

Cundinamarca zo unan eus departamantoù Kolombia, a zo 32 anezhe. Ennañ emañ Bogota, kêr-benn ar vro.
| Amazonas  Antioquia  Arauca  Atlántico  Bolívar  Boyacá | Caldas  Caquetá  Casanare  Cauca  Cesar  Chocó | Córdoba  Cundinamarca  Guainía  La Guajira  Guaviare | Huila  Magdalena  Meta  Nariño  Norte de Sant. | Putumayo  Quindío  Risaralda  San Andrés y P.  Santander | Sucre  Tolima  Valle del Cauca  Vaupés  Vichada |
# Cunene

Cunene zo ur proviñs eus Angola, e kreisteiz ar vro, sko ouzh Namibia.
g • ka • ke Proviñsoù Angola :
| Proviñsoù | Bengo · Benguela · Bié · Cabinda · Cuando Cubango · Cuanza Norte · Cuanza Sul · Cunene · Huambo · Huíla · Luanda · Lunda Norte · Lunda Sul · Malanje · Moxico · Namibe · Uíge · Zaire |
# Cunetio

Cunetio a oa ur c'hreñvlec'h hag ur gêr roman, war lez ar stêr Kennet, e Wiltshire, e Bro-Saoz, el lec'h m'emañ bremañ kêriadenn Mildenhall. Annezet e voe gant Romaned adalek an Eil kantved betek dibenn aloubidigezh roman Enez Vreizh, pa voe dilezet war a seblant.

## Anv

Meneget eo an anv "Cunetio" e skridoù latin :
* Itinerarium Antonini. 486$_5$ (Iter XIV) : Cunentione
* Dizanv Ravenna 106$_{21}$ : Cunetzone
Dianav eo talvoudegezh an anv-se.

## Teñzor Cunetio

Sellet ouzh fr:Trésor de Cunetio

## Liammoù diavaez

* Cunetio www.roman-britain.org
* YouTube Time Team episode on Cunetio

## Notennoù

* ↑ Cvnetio Romano-British Town Mildenhall, Wiltshire. www.Roman-Britain.org (28 September 2010). Kavet : 8 October 2016.
* ↑ Rivet & Smith, The Place-names of Roman Britain, Batsford Ltd, p 328-329.
# Cuneo

Cuneo (Coni e piemonteg hag en okitaneg) zo ur gumun italian ha pennlec'h proviñs Cuneo, e rannvro Piemont. E 2017 e oa 56 124 a dud o chom enni. Emañ e 550 metr uhelder, e mervent Piemont, e kember ar stêrioù Stura ha Gesso.
Savadurioù brav zo e kêr : ar Villa Oldofredi Tadini, savet er XIV$^{vet}$ ha XV$^{vet}$ kantved, ilizoù San Francesco, Santa Croce, Santa Maria del Bosco, San Giovanni Decollato, Santissima Annunziata ha re all c'hoazh. Birvidik eo ar c'henwerzh, koulz hag an industriezh. Linennoù tren a gas da d-Torino ha Genova.

## Kumunioù tro-dro

* Beinette, Borgo San Dalmazzo, Boves, Busca, Caraglio, Castelletto Stura, Centallo, Cervasca, Morozzo, Peveragno, Tarantasca, Vignolo.

## Kêrioù gevellet

* Santa Fe de la Vera Cruz (Arc'hantina)
* Nisa (Bro-C'hall)
* Chambéry (Bro-C'hall)

## Liammoù diavaez

a vo kavet e Wikimedia Commons.
* Kumun Cuneo